Държавен вестник, бр. 99, 2009 г., стр. 83

БРОЙ  99	
Д Ъ Р Ж А В Е Н  В Е С Т Н И К 	
СТР.  83  
Чл. 13. (1) Джетове, както и други моторни 
плавателни средства, независимо от вида и 
наименованието им, трябва да са снабдени с 
два червени ръчни димни сигнала, сигнално 
огледало и свирка. 
(2) Забранява се движението на плавателни 
средства по ал. 1:
1. когато са налице неблагоприятни хидро­
метеорологични условия;
2. преди изгрев и след залез слънце;
3. когато плавателните средства не притежа­
ват система за автоматично спиране (QUICK 
STOP), гарантираща спирането на машината, 
в случай че водачът падне във водата;
4. при превоз на повече от допустимия брой 
лица, определен от производителя за конкрет­
ния модел джет;
5. в случай че лицата не носят индивидуални 
спасителни жилетки.
(3) Забранява се тегленето от джетове на 
хора, каращи водни ски или извършващи друг 
воден спорт за отдих, развлечение и туризъм 
(шейна, пръстен и др.).
(4) Забранява се плаването с плавателните 
средства по ал. 1: 
1. на разстояние, по-малко от 200 метра 
навътре в морето от плаващите шамандури, 
които обозначават зоната за санитарна охрана 
и къпане, съгласно одобрената специализирана 
схема на прилежащата акватория на охраня­
емите морски плажове;
2. извън означените с плаващи въжета и 
шамандури водни коридори на зоната за водни 
спортове на охраняемите плажове;
3. на разстояние, по-малко от 300 метра 
от брега, в крайбрежните зони, където няма 
охраняеми плажове.
(5) Максималното допустимо отдалечаване 
от брега или кораба, на който плавателното 
средство е базирано, е 1 морска миля.
(6) Потеглянето и връщането от/към брега 
до районите по ал. 4 се извършват със скорост, 
не по-висока от 5 възела, или 9 км/ч.
Чл. 14. Плаването с моторни плавателни 
средства тип „скутер“ се извършва при спазване 
изискванията на чл. 13, ал. 4 – 6.
Чл. 15. (1) Водноатракционна услуга „Воден 
парашут“ (Parasailing) се извършва с високоско­
ростен плавателен съд, оборудван с платформа, 
лебедка и двигател с необходимата мощност в 
зависимост от вида на парашута, при спазване 
изискванията на чл. 13, ал. 4 – 6, като не се 
допуска издигане и приземяване на брега.
(2) Екипажът на плавателния съд по ал. 1 
се състои най-малко от двама души, като поне 
единият е инструктор по парасейлинг.
(3) Не се допуска използването (тегленето) 
на парашути с три или повече места.
(4) Теглещото въже трябва да отговаря на 
следните изисквания:
1. да се задържа над водата;
2. да няма възли или усуквания;
3. да е с дължина до 80 метра.
(5) На лица на възраст под 18 години услугата 
се предоставя след подписване на декларация 
за съгласие от родителите, настойниците или 
попечителите им, в която те вписват имената си 
и имената на лицето, което ще ползва услугата.
(6) По време на полета парашутистите трябва 
да носят индивидуални спасителни жилетки.
Чл. 16. (1) Водноатракционна услуга „Водна 
шейна“ се извършва с високоскоростен пла­
вателен съд с екипаж не по-малко от двама 
души и при спазване изискванията на чл. 13, 
ал. 4 – 6. 
(2) Водната шейна трябва да е снабдена с 
валидни документи за техническа годност и да 
има застраховка на местата.
(3) Лицата, ползващи водна шейна, трябва 
да носят индивидуална спасителна жилетка. 
(4) Услугата по ал. 1 се предоставя на лица 
на възраст над 18 години.
(5) На лица на възраст под 18 години услугата 
се предоставя след подписване на декларация 
за съгласие от родителите, настойниците или 
попечителите им, в която те вписват имената си 
и имената на лицето, което ще ползва услугата.
(6) Не се допуска броят на лицата, използ­
ващи водната шейна, да надвишава броя на 
местата, определен от производителя.
Раздел ІІІ
Граничен режим. Организация и провеждане 
на граничния контрол във вътрешните морски 
води, в териториалното море и във вътреш­
ните водни пътища на Република България 
на български и чуждестранни яхти, лодки и 
други плавателни средства за спорт, туризъм 
и развлечение
Чл. 17. (1) Контролът по спазване на гра­
ничния режим се осъществява от патрулните 
граничнополицейски кораби и бреговите гра­
ничнополицейски наряди на Главна дирекция 
„Гранична полиция“ на Министерството на 
вътрешните работи.
(2) При извършване на контрола по ал. 1 
съответните длъжностни лица съставят прото­
кол за проверка на плавателното средство и 
връчват екземпляр от него на капитана. 
Чл. 18. (1) Граничен контрол в българските 
пристанища се извършва на всички яхти, лодки 
и други плавателни средства за спорт, туризъм 
и развлечение, извършващи международно 
плаване.
(2) Не подлежат на граничен контрол яхти, 
лодки и други плавателни средства за спорт, 
туризъм и развлечение, извършващи крайбреж­
но плаване.
Чл. 19. Службите, извършващи граничен 
паспортно-визов и митнически контрол, под­
държат 24-часово дежурство. 
Чл. 20. (1) Входният и изходният граничен 
контрол се заявява от капитана на яхтата или 
от корабния агент.
(2) За извършване на входен граничен 
контрол капитанът на яхтата или корабният 
агент уведомява органите по чл. 4, ал. 1 при